MLDataScientist/Wikipedia-uzbek-2024-05-01 huggingface dataset:
Marmar saroyi

Marmar saroyi — Eronning Tehron shahridagi tarixiy saroy va muzeylaridan biri, u Pahlaviylar davrida qurilgan. Bu asar Eron milliy asarlaridan biri sifatida hijriy-shamsiy 1357-yil 30-iyunda 1606 raqami bilan ro‘yxatga olingan.

Hijriy-shamsiy 1355-yilda Rizoshoh Pahlaviyni yaqinroq bilish maqsadida bu saroy muzeyga aylantirilib, unga „Pahlaviy muzeyi“ nomi tanlangan. Ushbu muzey hijriy-shamsiy 1357-yilgacha va monarxiya qulagunga qadar oʻz faoliyatini davom ettirdi. Hijriy-shamsiy 1357-yilgi inqilobdan keyin bu saroy qirq yil muddatga davlat idoralariga berilgan. Inqilob boshida u Inqilob qoʻmitasi edi, soʻngra qozilarning yuqori martabali amaldorlari idorasiga, keyin esa Akbar Hoshimiy Rafsanjoniy idorasiga va Siyosiy maqsadga muvofiqligini aniqlovchi kengash majlislarining oʻtkazilish joyiga aylandi. Hijriy-shamsiy 1397-yilda bu saroy Siyosiy maqsadga muvofiqligini aniqlovchi kengash tomonidan Mustazafon fondiga topshirilgan va 1398-yilda rekonstruksiyadan soʻng muzey sifatida „Eron sanʼati muzeyi“ nomi bilan yana xalqqa taqdim etilgan.

Tarixi 
Marmar saroy yerlari dastlab Qojar shahzodalari, jumladan Farmonfarmayon oilasiga tegishli edi. Bu bino Karajning buyuk xoni Muhammadriza Tavaziashvilining buyrugʻi bilan va Levon Tadosyan meʼmorchiligi bilan qurilgan. Dastlab bu saroy Muhammadrizoning uyi bo‘lib, Pahlaviyga berilganidan keyin Rizoshohning idorasi va qishki qarorgohi sifatida foydalanilgan, Milliy xazina qonuni ishlab chiqilgunga qadar Eronning milliy taqinchoqlari Guliston saroyidan ushbu saroyga keltirilib, yertoʻlasida saqlangan.

Rizoshoh hozirgi Marmar saroyi o‘rniga marmar bino qurishni rejalashtirgan. Isfahon aholisi Ishfahondagi Shayx Lutfulloh masjidi gumbaziga o‘xshash ko‘rinishga ega tilla qoplamani taqdim etgandan so‘ng, Rizoshoh binoni qurishga va unga Ishfahondagi Shayx Lutfulloh masjidi gumbazi shaklidagi gumbaz o‘rnatilishiga qaror qildi. Uning qurilishi hijriy-shamsiy 1304-yilda boshlanib, oʻn yildan ortiq davom etgan.
Gumbaz koshinlarini tayyorlash jarayonida qaymoq ​​rangni chiqarishda muammoga duch kelishgan. Bu muammoni Izadiy ismli qari koshin ustasi tilla aralashmasidan foydalangan holda hal qildi. Devorlarga tillani Husayn Tohirzoda Behzod yurgizgan.

Muhammad Rizoshoh Pahlaviy hukmronligining dastlabki yillarida bu saroydan podshohning rasmiy idorasi hamda majlislar, uchrashuvlar va tantanalar o‘tkaziladigan joy sifatida foydalanilgan. Favziya va Muhammad Rizo Pahlaviy bu saroyda birga yashab, podshohning Surayyo Isfandiyoriy bilan to‘y marosimi, Farah Pahlaviy bilan unashtirish marosimi ham shu saroyda o‘tkazilgan. Rizo Shamsobodiy tomonidan shohga suiqasd uyushtirilganidan keyin shohning maxsus idorasi Sohibqironiya saroyiga ko‘chirildi. Bu saroy hijriy-shamsiy 1355-yilda muzeyga aylantirildi va 1357-yilgacha „Pahlaviy muzeyi“ nomi bilan faoliyat olib bordi.

Manbalar 

Saroylar
Eron
Bəydili, Yevlakh

Baydili — Ozarbayjonning Yevlax tumanidagi qishloq. Qishloq Gulovsha munisipaliteti tarkibiga kiradi.

Manbalar 

 

Ozarbayjon qishloqlari
Yevlax tumani aholi punktlari
Carl Corazzini

Carl Robert Corazzini () (1979-yil 21-aprelda tugʻilgan) — 2001 va 2011-yillar oraligʻida Milliy xokkey ligasi, Amerika xokkey ligasi, ECHL va Shvetsiya va Germaniyadagi xokkey klublarida oʻynagan amerikalik sobiq professional xokkeychi. Carl Corazzini NHLda „Boston Bruins“ va „Chicago Blackhawks“ xokkey klublari safida bilan 19 ta oʻyin oʻtkazdi.

Oʻyin faoliyati 
Yoshligida Carl Corazzini 1993-yilda Quebec Xalqaro Pee-Wee xokkey turnirida „Boston Braves“ kichik xokkey jamoasi bilan oʻynagan.

Oʻrta maktabda Carl Corazzini Massachusetts shtatining Needham shahridagi Saint Sebastian maktabidagi xokkey jamoasida oʻynagan. Kollejda u Boston universiteti xokkey jamoasi safida faoliyat olib borgan.

2001-yil 8-avgustda Carl Corazzini „Boston Bruins“ xokkey klubi bilan erkin agent sifatida shartnoma imzoladi. Carl Corazzini birinchi NHL golini „Boston Bruins“ xokkey klubi safida „New York Rangers“ xokkey klubiga qarshi uchrashuvda kiritishga muvaffaq boʻldi. 2006-yil 16-iyulda Corazzini „Chicago Blackhawks“ xokkey klubi bilan bir yillik shartnoma imzoladi. 2007—2008-yilgi mavsum oldidan Carl Corazzini „Detroit Red Wings“ xokkey klubi bilan bir yillik shartnoma imzoladi.

2007—2008-yilgi mavsumda „Grand Rapids Griffins“ xokkey klubi safida harakat qilganidan soʻng, Corazzini 2008-yil 15-iyulda „Edmonton Oilers“ xokkey klubi bilan bir yillik ikki tomonlama shartnoma imzoladi.

Murabbiylik faoliyati 
Carl Corazzini hozirda ISL ligasi Eberhart divizionidagi St. Mark maktabida bosh murabbiy sifatida faoliyatr olib bormoqda.

Faoliyat statistikasi

Muntazam mavsum va pley-off oʻyinlari

Manbalar 

Yashayotgan insonlar
1979-yilda tugʻilganlar
Kanada xokkeychilari
Kanadalik xokkey murabbiylari
Xalvatiya

Xalvatiya — soʻfiylik tariqati; 14-asr oxirida Shimoli-Gʻarbiy Eronda shakllangan. Tariqat
dastlab turkiy aholi o‘rtasida vujudga kelib, Oʻrta Osiyo tasavvuf maktabi (Ahmad
Yassaviy)ning ayrim g‘oyalari va malomatiya va qalandariyaning kuchli taʼsiri ostida
faoliyat olib borgan. Xalvatiya 50 dan ziyod mustaqil suluk va tariqatlarni boshlab bergan.
Xalvatiyaning asoschisi gilonlik Zohiriddin Umar al-Xalvatiy (1397) bo‘lgan. U o‘z
izdoshlari uchun qoidalar ishlab chiqqan, unga ko‘ra, qatʼiy ravishda zohidlikka amal
qilish (zuhd) va mutlaqo ro‘za tutish (imomlar soniga qarab) asoslab berilgan. Siyosiy
sabablarga ko‘ra, (Xalvatiya tarmoqlariga Usmoniylar rahnamolik qila boshlagach) Xalvatiya taʼlimoti
vaqt o‘tishi bilan o‘zgarishlarga uchrab sunniylik tariqatiga aylangan. XALVATIYA taʼlimoti asosini
quyidagilar tashkil qiladi: ju’ (ixtiyoriy ochlik), samt (sukut saqlash), sahar (bedor
bo‘lmoq), i’tizol (yolg‘izlik), zikr, fikr (meditatsiya), rabt (murid qalbi bilan shayx qalbi
o‘rtasidagi aloqa) va ibodatda doimiy pokizalik. Xalvatiya tariqati yashil yoki qora rangdagi
to‘rtburchaqli qalpoq kiyishi bilan ajralib turgan.

Adabiyotlar 

ISLOM ENSIKLOPEDIYASI"Oʻzbekiston milliy entsiklopediyasi"
Davlat ilmiy nashriyoti, 2004
Ixtiyoriy harakat

Irodaviy harakat (ixtiyoriy harakat) — sub’ektning ongli, maqsadli harakati, muhokama qilish bilan tavsiflanadi, his-tuygʻularga bogʻliq emas; beixtiyor harakat bilan solishtirganda bajarish uchun qoʻshimcha motivatsiya va harakat talab qiladi.

Irodaviy harakat shakllari 
Oddiy ixtiyoriy harakat va murakkab harakatni farqlash odat tusiga kiradi. Oddiy ixtiyoriy harakat, odam harakatga turtki paydo boʻlishidan darhol uning bajarilishiga oʻtganda amalga oshiriladi. Murakkab ixtiyoriy harakat toʻrt bosqichdan bosqichma-bosqich oʻtishni oʻz ichiga oladi: maqsadning paydo boʻlishi, motivlar kurashi, qaror qabul qilish va amalga oshirish.

BelgilarI 
Ixtiyoriy harakatning asosiy belgilari:

 xabardorlik;
 zaruriyat (tashqi yoki ichki) asosida shaxsning oʻz qarori bilan amalga oshirish;
 qoʻshimcha motivatsiya yaratish orqali harakatni amalga oshirish.

Bosqichlari 
S. L. Rubinshteyn Ixtiyoriy harakatning toʻrtta asosiy bosqichi ajratgan :

 motivatsiyaning paydo boʻlishi va maqsadni dastlabki belgilash;
 motivlarni muhokama qilish va kurash bosqichi;
 yechim;
 ijro.

Birinchi bosqichning asosiy mazmuni — xabardorlik va maqsadni belgilash. Ikkinchi bosqichning mohiyati shundan iboratki, har bir shaxsning turli xil motivlari va manfaatlari boʻlib, ular baʼzan bir-biriga mos kelmaydigan boʻlib chiqadi. Bu mojaroda eng muhim motivlar aniqlanadi. Shuni taʼkidlash kerakki, intellektual jarayon irodaviy jarayonga kiradi. U ixtiyoriy harakatni fikr vositachiligidagi harakatga aylantiradi. Toʻrtinchi bosqich — qarorni amalga oshirish.

Ixtiyoriy harakat va oʻzboshimchalik 
Soʻnggi paytlarda oʻzboshimchalik va irodaviy harakatlar tushunchalarini ajratish tendentsiyasi kuzatilmoqda. Ixtiyoriy harakatlar va oʻzboshimchalik oʻrtasida umumiy narsa — bu maqsad, u doimo onglidir.

Bu tushunchalarning bir-biridan farqi ularning namoyon bo‘lishi va maʼnosidadir. Ixtiyoriy harakatlarda maqsad motivga nisbatan tan olinsa, oʻzboshimchalik harakatlarida asosiy eʼtibor maqsadga erishish vositalariga qaratiladi.

V. A. Ivannikov tartibga solish darajasiga ko‘ra o‘zboshimchalik va ixtiyoriy tartibga solishni farqlashni taklif qilgan. Shunday qilib, ixtiyoriy tartibga solish shaxsiy darajada amalga oshiriladi, shaxsning oʻzi esa ixtiyoriy harakatlarni bajarish yoki qilmaslikka qaror qiladi. Shunga koʻra, u oʻzboshimchalik bilan tartibga solishni ijtimoiy sub’ekt darajasiga koʻrsatadi.

Manbalar 

Motivatsiya
Iroda
Xulq-atvor
Hashi

Hashi bilan quyidagi vazifalarni bajarish mumkin .

 Cho'p tayoqchalarning yaponcha nomi
 Hashivokakero, yapon mantiqiy boshqotirmasi
 Hashi stansiyasi, Gotsu shahridagi temir yo'l stantsiyasi, Shimane prefekturasi, Yaponiyadagi 
 HashiCorp , San-Fransisko, Kaliforniyada joylashgan ochiq manba va dasturiy ta'minot kompaniyasi hisoblanadi

Odamlar haqida 

 Abdulqodir Abdu Xoshi, Somali siyosatchisi
 AlSomaliniHashi, Somalining yuqori martabali harbiy amaldori va siyosatchisi
 Makoto Hashi (1977 -  yilda tug'ilgan), yapon professional kurashchisi .
 Muhammad Hashi (2020 - yilda vafot etgan), Somali siyosatchisi
 Samira Xashi (1991 -  yilda tug'ilgan), somali-ingliz modeli, ijtimoiy faol va jamoat xodimi
 Sho Hashi (1371 –1439, 1422 –1439), Chuzanning oxirgi qiroli va Ryuku qirolligining birinchi qiroli (hozirgi Okinava prefekturasi, Yaponiya)
 Takayo Hashi (1977 - yilda tug'ilgan), yaponiyalik ayol aralash yakkakurash ustasi
 Yoshi-Hashi, (1982 -  yilda tug'ilgan), yapon professional kurashchisi
 Yukio Xashi (1943 -  yilda tug'ilgan), yaponiyalik yakka qo'shiqchi va aktyori .

Shuningdek yana ko'rib chiqamiz . 

 Hachi (aniqlash)

Tayoqcha
Hashi
Ibn Tumart

IBN TUMART, Muhammmad ibn Abdurahmon (1078 yoxud 1081-1130) — Shimoliy
Afrikadagi al-"Muvahhidun" harakati rahbari va sulolasi asoschisi. Susa (Janubiy
Marokash)da tug‘ilgan. Ko‘pgana muarrixlar uning shajarasini Ali ibn Abu Tolib (kv)ga
bog‘laydilar, biroq Ibn Xaldun uni barbarlardan hisoblaydi. 1106 yil Ibn Tumart Qurtubaga kelib
fiqh bilan mashg‘ul bo‘lgan, 1108 yilda Iskandariyada mashg‘ulotini davom ettirgan, bir
muncha vaqt Bag‘dodda tahsil olgan. Sharkda Ibn Tumart ash’ariylarning izchil izdoshi bo‘lgan,
hadislarga tayanmay mustaqil hukm chiqarishga qarshi chiqqan. Dinni poklash, uning
asl, ilk manbalariga qaytish (usul) haqidagi vaʼzlari natijasida uni Bijayndan quvg‘in
qilishgan. 1120 yil Marokashda al-Muvahhidun amiri Ali ibn Yusuf (1106) Ibn Tumart bilan
mahalliy ulamolar o‘rtasida munozara uyushtirgan. Ulamolarning Ibn Tumart qarashlariga
bo‘lgan noroziligi shu qadar bo‘lgan-ki, u hibsga olinishdan zo‘rg‘a qutilib qolgan.
Shundan eʼtiboran Ibn Tumart dinni poklash shiori ostida „al-Muvahhidun“ga qarshi ochiqtsanochiq siyosiy qarshi chiqqan (11-asr o‘rtasi — 1147). Uni ko‘plab barbar qabilalari qo‘llabquvvatlashgan. Uch yillik urushdan so‘ng u Nfis daryosining yuqori oqimidagi tog‘li
Tinmalal qal’asi (Marokashdan 75 km janubida)da o‘rnashib olgan. U har tomondan
Muhammad (sav)ga o‘xshashga daʼvo qilgan. Tinmalalga ko‘chishni hijrat, yaqin
safdoshlarini — ashoblar deb atagan va boshqalar. Oʻzini gunohlardan xoli imom va Mahdiy deb
atagan. 1130 y. Marrokashni 6 kun muvaffaqiyatsiz qamal qilgach, I. T. qo‘shini tor-mor
keltirilgan, bir ozdan so‘ng o‘zi ham vafot etgan. Uning vafot etganini yaqin do‘sti va
yordamchisi Abdulmo‘min harakatga rahbarlikni o‘z qo‘liga olgunga qadar (1132 y.)
yashirishgan. I. T.ning Tinmalaldagi qabri 16-a.gacha ziyoratgoh bo‘lgan

Adabiyotlar 

ISLOM ENSIKLOPEDIYASI „Oʻzbekiston milliy entsiklopediyasi“
Davlat ilmiy nashriyoti, 2004
Ibn Farid

IBN FARID, Sharafiddin Umar ibn Ali Abu Hafs (yoxud Abul Qosim) al-Misriy as-Saʼdiy
(1181-1235) — yirik arab mutasavvif shoiri. Qohirada, Xama sh. (Suriya)dan bo‘lgan
mol-mulkni taqsimlash bo‘yicha vakil (farid) oilasida tug‘ilgan, laqabi — Ibn al-Farid
shundan. Yoshligidan otasi diniy ilmlarni o‘rgatgan. Ibn Asokir va al-Munziriydan hadis
ilmidan saboq olgan. Oʻsmirlik chog‘idanoq I. F. odamlardan xoli bo‘lib yashashni
yoqtirgan, otasining roziligi bilan al-Muqattam tog‘iga borib uzoq vaqt yolg‘izlikda
yashagan. 15 yilga yaqin Hijozda yashab, aksariyat asarlarini o‘sha yerda yozgan.
Qohiraga qaytgan I. F. valiy sifatida kutib olingan. I. F. al-Azhar masjididan qo‘nim
topgan, uni boylar va kambag‘allar ziyorat qilishgan. I.F, vafotidan so‘ng uning alMuqattam tog‘idagi qabri ziyoratgohga aylangan.
I. F. tasavvufga oid 2 mashhur qasida — „al-Xamriya“ va „Nazm as-suluk“ (uni ko‘pincha
„at-Taʼiya al-Kubro“ deb atashadi) muallifi bo‘lgan

Adabiyotlar 

ISLOM ENSIKLOPEDIYASI „Oʻzbekiston milliy entsiklopediyasi“
Davlat ilmiy nashriyoti, 2004
Zayd ibn Ali

ZAYD ibn ALI (7-740) — shialikdagi zaydiylar firqasining asoschisi. Muhammad (sav)
oilasining avlodi sifatida imomlikka daʼvogarlik qilib, 739 yilda Kufa shahrida umaviylar
hokimiyatiga qarshi isyonga bosh bo‘lgan. Muhammad al-Bokirning sustligidan norozi
bo‘lgan shialar uning ukasi g‘ayratli ZAYD ibn ALI atrofida birlashib, uni imom deb eʼlon etadilar.
Ammo xalifa Hishom (724-743) qo‘shinlari 740 yil isyonni bostiradi. ZAYD IBN ALI ning o‘zi
jangda halok bo‘ladi. Jasadi Kufada chormix qilinib, kesik boshi Damashqqa, xalifa
Hishomga yuboriladi.
ZAYD ibn ALI tarafdorlari alohida diniy-siyosiy guruh tuzib, Hazrat Ali avlodiga mansub imom
boshchiligida diniy davlat tuzishga intiladi. U ZAYD ibn ALIlarni so‘nggi — 5-imom deb bilib,
keyingi imomlarni tan olmagan. ZAYD ibn ALI o‘zining imomat daʼvosini Hasan va Husayndan
so‘ng Ali va Fotimaning har qanday avlodi imom bo‘lishi mumkin, deb asoslagan.
Imomlikka daʼvogar ko‘liga kurol olib, isyon ko‘tarishi — imomatga o‘tirishning asosiy
sharti, deb bilgan. Shialarning imomlari, xususan, Jafar as-Sodiq esa, o‘z tarafdorlarni
qurolli isyon ko‘tarmaslikka chaqirgan edi.

Adabiyotlar 

ISLOM ENSIKLOPEDIYASI"Oʻzbekiston milliy entsiklopediyasi"
Davlat ilmiy nashriyoti, 2004
Gökkuyu (Karaisalı)

Gökkuyu — Turkiyaning Adana viloyati Karaisali tumaniga qarashli qishloq.

Manbalar 

Turkiyadagi qishloqlar
Ibn Shihob

IBN SHIHOB, to‘liq ismi Abu Bakr Muhammad ibn Muslim ibn Ubaydullo ibn Shihob azZuhriy al-Madaniy (670-721) -tobeʼinlarning ulug‘laridan, hofiz va muhaddis. Ibn Umar,Anas ibn Molik, Samu ibn al-Musayyab va b.dan hadis va fiqh ilmini o‘rgangan.
Allomalardan imom Molik ibn Anas, al-Avzoʻiy, Suf’yon ibn Uyayna, Savriy va b.ning
ustozi bo‘lgan. Kuchli xotira va qobiliyat egasi bo‘lib, aytishlaricha, 80 kunda Qur’onni
yod olgan. Ilmga ko‘p xizmati singgan zotlardan. I.Sh. ilm haqidagi „Hech bir bandaning
ilmga xizmat qilishdan ko‘ra ulug‘roq ibodati bo‘lmagay“ degan

Manbalar 

ISLOM ENSIKLOPEDIYASI „Oʻzbekiston milliy entsiklopediyasi“
Davlat ilmiy nashriyoti, 2004
Shibliy

Shibliy, Abu Bakr Dulaf ibn Jahdar (ibn Jaʼfar) (861-946) — bagʻdodlik soʻfiy, al-Junayd va al-Hallojning eng yaqin shogirdi va safdoshi.

Samarrada tugʻilgan, otasi xalifaning bosh hojibi, amakisi — Iskandariyada amir ul-umaro boʻlgan. Shibliyning oʻzi xalifa al-Muvaffaqning hojibi vazifasida ishlagan. 40 yoshida Shimoliy Erondagi Damovand viloyati voliysi etib tayinlangan, biroq toʻsatdan bundan voz kechib, Bag‘dodning mashhur soʻfiylaridan Xayr an-Nassoj huzurida (majlis) „tavba“ qilib soʻfiylikni ixtiyor etgan. Dastlabiga hissiyotga oʻta beriluvchan xarakterli Shibliy al-Halloj targʻib etgan „oʻta“ soʻfiylikka moyillik bildirgan. Biroq, taʼqib etishlar, soʻngra al-Hallojning qatl etilishi uni oʻz qarashlarini oʻzgartirishga majbur etib, al-Junayd va tarafdorlari kabi ehtiyotkorona mavqeni tutishiga sababchi boʻlgan boʻlsa kerak. Shibliy al-Hallojdan yuz oʻgirib, uni mumtoz shaxslar mulki boʻlgan „sirlar“ni ochganlikda qoralaganligi haqida maʼlumotlar bor. Al-Halloj qatlidan soʻng Shibliyning hulqi juda gʻalati boʻlib qolgan. Uning gʻalati qiliqlari (qimmatbaho kiyimlari va mushk anbarlarini yoqib yuborishi, oʻzini oʻzi qiynoqqa solishi va boshqa) hissiyotga oʻta beriluvchanligi uni telba deb hisoblashlariga olib keldi, shuning uchun bu davrda gʻayrifikrlovchilar va bid’atga qarshi kurash olib borayotgan Bagʻdod hukmron doiralari unga eʼtibor bermaganlar. Shibliyni shuningdek, badavlat xonadonda tugʻilganligi va oʻsha paytda shu kurash tashabbuskorlaridan boʻlgan molikiylar kutubxonasi 350 mazhabiga mansubligi ham kutqarib qolgan boʻlsa kerak. Huquqiy va Qur’on ilmlarida Shibliy, olimlarning fikricha, bu sohadagi eng kuchli allomalardan qolishmagan va hatto ulardan ustun turgan. Shibliyga nisbat beriladigan soʻfiyona sheʼrlar badiiy qimmatga ega. Uning tarjimai holiga oid parchalar, aytgan soʻzlari va sheʼrlarini barcha moʻtabar soʻfiylik risolalaridan topish mumkin. Uning Bagʻdoddagi qabri saqlangan va bugungi kunda ham ziyoratgoh sanaladi.

Adabiyotlar 

ISLOM ENSIKLOPEDIYASI, „Oʻzbekiston milliy entsiklopediyasi“, Davlat ilmiy nashriyoti, 2004
Ibn Hibbon

Ibn Hibbon(arabcha:ابن حبان — Ibn Hibbon — Toʻliq ismi:Abu Hotam Muhammad ibn Hibbon Bustiy(? — 965)) — muhaddis va faqih.

Hayoti 
Ibn Hibbon shofiʼiy mazhabi faqihlaridan boʻlib Samarqandda voyaga yetgan va u yerda bir muddat qozilik qilgan. Tib, astronomiya va boshqa ilmlardan voqif bo‘lgan. Movarounnahr, Iroq, Xuroson, Shom,
Hijoz kabi islom ilm markazlarini kezib, hadis roviylaridan hadislar tinglagan va rivoyat qilgan va ko‘pgana asarlar („Al-anvo vat-taqosim“, „Kitobus-sahoba“, „Kitobul-fasli baynannaqala“, „Kitobul-ilal“, „Ashobut-tavorix“, „Kitobu atboit-tobein“, „Kitobus-siqat“ va boshqalar) yozgan.

Asarlari 
 „Al-anvo va-t-taqosim“,
 „Kitobu-s-sa-hoba“,
 „Kitobu-l-fasli bayna-n-naql“,
 „Kitobu-l-ilal“, „Asʼhobu-t-tavorix“,
 „Kitobu atboi-t-tobiʼiyn“,
 „Kitobu-s-siqat“,
 „Al-ihsonu fi taqrib sahihi ibn Hibbon“,
 „Al-majruhiyn“.

Manbalar 

Olimlar
Islom:Shaxslar
Onigiri senbei

Onigiri senbey (onigiri senbey ) - yapon guruch koptogi (" Onigiri ") shaklida bo'ladi , soya sousi ta'miga ega  bo'lgan senbei ham mavjud . senbei . U Masuya tomonidan shlab chiqarilgan. (マスヤ)
Yaponiya oshxonasi
Pontus Dahlberg

Pontus Jacob Ragne Dahlberg (; 1999-yil 21-yanvarda Shvetsiyada tugʻilgan) — shved futbolchisi, "Watford" klubi darvozaboni, „Gillinghem“ klubida ijara asosida oʻynaydi.

Klub martaba 
Pontus Dahlberg oʻz shahrining Elvengens klubi oʻquvchisi. 2013-yilda u asosiy darvozabonga aylandi va 15 yoshida Shvetsiyaning yarim professional divizionlaridan birida bir mavsum oʻynadi. 2014-yilda „Gyoteborg“ skautlari uni payqab qolishdi va klub akademiyasiga taklif qilishdi. 2016-yilning 7-iyulida Yevropa ligasi saralash bosqichining javob o‘yinida uelslik Landudnoga qarshi o‘yinda Pontus 17 yoshida asosiy jamoa safida debyut qildi. 2017-yilning 2-aprelida u Allsvenskan Ligada „Malmyo“ klubiga qarshi o‘yinda debyut qildi.

2018-yil boshida Dahlberg Angliyaning "Watford" klubiga oʻtdi, ammo yozgacha oʻyin amaliyotini oʻtash uchun Gyoteburg klubidada qoldi. Watfordga qaytib, 11-noyabr kuni u mashgʻulot paytida jamoadoshlaridan biri bilan toʻqnashib ketganidan keyin boshidan jarohat oldi.

Xalqaro martaba 
2016-yilda Dahlberg Shvetsiya yoshlar terma jamoasi tarkibida Ozarbayjonda boʻlib oʻtgan yoshlar oʻrtasidagi Yevropa chempionatida ishtirok etdi. Turnirda u Angliya, Daniya, Fransiya va Gollandiya jamoalariga qarshi oʻyinlarda ishtirok etgan.

2017-yilda Shvetsiya yoshlar terma jamoasi tarkibida Dahlberg Polshada boʻlib oʻtgan yoshlar oʻrtasidagi Yevropa chempionatida ishtirok etdi. Ammo, turnirda u zaxiradan maydonga tushmadi.

Shvetsiya terma jamoasi uchun debyut 2018-yil 7-yanvar kuni Estoniya terma jamoasiga qarshi oʻrtoqlik uchrashuvida boʻlib oʻtdi (1:1).

Manbalar 

Shvetsiyalik futbolchilar
Yashayotgan insonlar
1999-yilda tugʻilganlar
21-yanvarda tugʻilganlar
Onigiri senbey

Onigiri senbey (onigiri senbey ) - yapon guruch koptogi (" Onigiri ") shaklida bo'ladi , soya sousi ta'miga ega  bo'lgan senbei ham mavjud . senbei . U Masuya tomonidan shlab chiqarilgan. (マスヤ)
Yaponiya oshxonasi
Yaponiya
Juan Quintero

Juan Fernando Quintero Paniagua (; 1993-yil 18-yanvarda Medellinda tugʻilgan) — kolumbiyalik futbolchi, yarim himoyachi. 2014 va 2018-yilgi jahon chempionatlari ishtirokchisi.

Klublardagi faoliyati 

Quintero „Envigado“ futbol akademiyasining bitiruvchisi hisoblanadi. 2007-yilda u klubning yoshlar jamoasida debyut qilgan va ikki yildan soʻng asosiy jamoaga oʻtgan. 2009-yil 6-martda „Independiente Medellin“ futbol klubiga qarshi oʻyinda Juan Kolumbiya chempionatida debyut qilgan. 12-sentabr kuni „Cúcuta Deportivo“ futbol klubiga qarshi kechgan bahsda u „Envigado“ futbol klubi tarkibidagi birinchi golini urgan.

Xalqaro faoliyati 
2012-yil 17-okabrda Kamerunga qarshi oʻrtoqlik uchrashuvida Quintero Kolumbiya terma jamoasi safida debyut qilgan.

2013-yil boshida, Kolumbiya yoshlar terma jamoasi tarkibida Quintero Argentinada boʻlib oʻtgan Janubiy Amerika yoshlar chempionatida gʻolib chiqqan. Turnirda u Boliviya, Ekvador, Urugvay, Argentina, Peru va ikki marta Paragvay va Chili jamoalariga qarshi oʻyinlarda maydonga tushgan. Argentinaliklar, chililiklar, paragvayliklar, ekvadorliklar va peruliklarga qarshi bahslarda Juan beshta gol urgan.

Oʻsha yilning yozida Quintero Turkiyada boʻlib oʻtgan yoshlar oʻrtasidagi jahon chempionatida ishtirok etgan. Turnirda u Avstraliya, Turkiya, Salvador va Shimoliy Koreya jamoalariga qarshi oʻyinlarda ishtirok etgan. Salvadorliklar, turklar va koreyslarga qarshi janglarda Juan uchta gol urgan.

2014-yilda Quintero Braziliyada boʻlib oʻtadigan jahon chempionatiga qoʻshilgan edi. Guruh bosqichida Kot-d’Ivuarga qarshi oʻyinda Juan terma jamoadagi ilk golini urgan.

2018-yilda Quinteroda u Rossiyada boʻlib oʻtgan 2018-yilgi jahon chempionatida ishtirok etgan. Turnirda u Yaponiya, Polsha, Senegal va Angliya jamoalariga qarshi oʻyinlarda ishtirok etgan. Yaponiyaliklarga qarshi kechgan bahsda Juan jarima zarbasidan gol urgan.

Statistika

Manbalar 

Kolumbiyalik futbolchilar
Yashayotgan insonlar
1993-yilda tugʻilganlar
18-yanvarda tugʻilganlar
Tijoniya

TIJONIYA — Shimoliy Afrikadagi nufuzli soʻfiylik tariqati. XVIII asr oxirida Ahmad at-Tijoniy
(1737-1815) asos solgan. U o‘z taʼlimotida Ibn Arabiy qarashlariga
tayangan. Tijoniy o‘zini „oliy qutb“ (qutb al-aqtob) va ayni vaqtda „Muhammad valiyligi
muhri“ (xatm al-vilaya al-muhammadiya) deb eʼlon qilgan. Shunga asosan, u o‘zini
mutlaq „benuqson“ (al-isma) ekanini, Tijoniya taʼlimoti va ibodatlarini bevosita Muhammad
(sav)dan olganligani daʼvo qilgan. Tijoniya tarafdorlari o‘zlarini „Alloh tomonidan mumtoz
hisoblangan“ deb sanab, boshqa musulmonlarni „adashganlar“ deb hisoblaganlar.
XX asr Marokash, Jazoir va Tunisda Tijoniyaga qarshi chiqishlar bo‘lib, uning mavqei
ancha pasaygan. Shunga qaramay, arab olamida, shuningdek, afrikaliklar orasida
bugungi kunda ham Tijoniya tarafdorlari bor.

Adabiyotlar 

Islom Ensiklopediyasi © „Oʻzbekiston milliy entsiklopediyasi“
Davlat ilmiy nashriyoti, 2004